Nr. 27963/09.05.2025

**Referat de aprobare**

Având în vedere prioritățile de dezvoltare ce s-au conturat în ultimii ani și faptul că se extinde aria investițiilor previzionate, cu precădere cele de mobilitate urbană, în aria cuprinsă în zona metropolitană formată din unitățile administrativ teritoriale Arcuș, Bixad, Bodoc, Chichiș, Ghidfalău, Ilieni, Malnaș, Micfalău, Moacșa, Ozun, Reci, Sfântu Gheorghe, Valea Crișului,

Având în vedere cererea de finanțare ”Modernizarea transportului în comun prin achiziționarea de autobuze electrice”, depus de către Municipiul Sfântu Gheorghe, în parteneriat cu comuna Arcuș, comuna Bixad, comuna Bodoc, comuna Chichiș, comuna Ghidfalău, comuna Ilieni, comuna Malnaș, comuna Micfalău, comuna Moacșa, comuna Ozun, comuna Reci, și comuna Valea Crișului, în cadrul Programului Regional Centru 2021-2027, Prioritatea 4 – O Regiune cu mobilitate urbană durabilă, Acțiunea 4.1 - Dezvoltarea mobilității urbane durabile în Municipiile Regiunii Centru (inclusiv Zone Metropolitane și Zone Funcționale Urbane),

Având în vedere că proiectul a trecut de etapele de verificare și a ajuns în etapa de contractare,

Având în vedere Scrisoarea de solicitare clarificări nr. 20439/05.05.2025 din partea AM PR – ADR Centru, printre altele a fost nevoie de modificarea Studiului de oportunitate și al acordului de parteneriat;

Având în vedere că Studiul de oportunitate modificat, înainte să fie aprobat de către Consiliul Local, va trece prin procedura de consultare publică, în procedură de urgență, în temeiul art. 7 alin. (13) din Legeanr*.* 52/2003 privind transparența decizională în administrația publică, republicată, cu modificările ulterioare. Urgența se justifică prin faptul că etapa de contractare trebuie să se încheie în următoarele două săptămâni, semnarea contractului de finanțare este programată pentru data de 30 mai,

Prin proiectul de hotărâre supus dezbaterii și adoptării de către Consiliul Local al Municipiului Sfântu Gheorghe propunem spre aprobare modificarea HCL nr. 472/2024 privind aprobarea Studiului de Oportunitate pentru achiziția de autobuze ecologice pentru transportul public în zona metropolitană Sfântu Gheorghe și aprobarea asocierii municipiului Sfântu Gheorghe cu comuna Arcuș, comuna Bixad, comuna Bodoc, comuna Chichiș, comuna Ghidfalău, comuna Ilieni, comuna Malnaș, comuna Micfalău, comuna Moacșa, comuna Ozun, comuna Reci, și comuna Valea Crișului, în vederea depunerii cererii de finanțare ”Modernizarea transportului în comun prin achiziționarea de autobuze electrice” în cadrul Programului Regional Centru 2021-2027, Prioritatea 4 – O Regiune cu mobilitate urbană durabilă, Acțiunea 4.1 - Dezvoltarea mobilității urbane durabile în Municipiile Regiunii Centru (inclusiv Zone Metropolitane și Zone Funcționale Urbane).

**Viceprimar,**

**Sztakics Éva-Judit**